CELEX: 62020TN0140
Language: da
Date: 2020-02-26 00:00:00
Title: Sag T-140/20: Sag anlagt den 26. februar 2020 — Applia mod Kommissionen

11.5.2020   
            
            
               DA
            
            
               Den Europæiske Unions Tidende
            
            
               C 161/50
            
         
      Sag anlagt den 26. februar 2020 — Applia mod Kommissionen
      (Sag T-140/20)
      (2020/C 161/63)
      Processprog: engelsk
      
         Parter
      
      
         Sagsøger: Applia — Home Appliance Europe (Woluwe-Saint-Lambert, Belgien) (ved advokaterne Y. Desmedt, L. Salernitano og K. Olsthoorn)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Følgende dele af den anfægtede retsakt annulleres: i) artikel 1, nr. 42), i bilag I med definitionen af »oplyst værdi«; ii) den del af afsnit 2, punkt 2, litra a), i bilag IX, hvor det anføres, at »oplyste værdier« svarer til »værdierne i den tekniske dokumentation«, og iii) afsnit 2, punkt 2, litra b), i bilag IX.
               
            
                  —
               
               
                  Den del af tabel 9 om »Verifikationstolerancer« i bilag IX, som indeholder parametre, der er omfattet af bilag VI, og som ikke er opført i bilag V, nemlig »Samlet netspændingslysudbytte ηTM«, »Lysstrømsvedligeholdelsesfaktor (for FL og HID)«, »Overlevelsesfaktor (for FL og HID)« og »Spektral renhed«.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren med sit søgsmål nedlagt påstand om annullation af Kommissionens delegerede forordning (EU) 2019/2015 (1).
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at den anfægtede retsakt tilsidesætter rammeforordningens (2) artikel 3, 12 og 16, og om, at Kommissionen har handlet ultra vires, idet den har indført usammenhængende krav med hensyn til den tekniske dokumentation, som leverandører skal uploade til databasen, og den kontrolprocedure, som markedsovervågningsmyndighederne er bemyndigede til at foretage.
               
            
                  2.
               
               
                  Andet anbringende om, at den anfægtede retsakt tilsidesætter retssikkerhedsprincippet og ligebehandlingsprincippet, idet den ikke fastsætter en klar og utvetydig lovgivningsmæssig ramme, men gør det umuligt for leverandørerne at afgøre, hvilke forpligtelser de har med hensyn til data, som skal gives i den tekniske dokumentation, og hvilken kontrolprocedure der finder anvendelse ved vurderingen af dataenes nøjagtighed.
               
            
         (1)  Kommissionens delegerede forordning (EU) 2019/2015 af 11.3.2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af lyskilder og om ophævelse af Kommissionens delegerede forordning (EU) nr. 874/2012 (EUT 2019, L 315, s. 68).
      
         (2)  Europa-Parlamentets og Rådets forordning (EU) 2017/1369 af 4.7.2017 om opstilling af rammer for energimærkning og om ophævelse af direktiv 2010/30/EU (EUT 2017, L 198, s. 1).